JohanHeinsen/ENO huggingface dataset:
Ribe Stifts Adresseaviser, 1842-07-29
England. Duncombe havde indgivet et Andragende om at Parlamentet paa Grund af Folkets Nød skulde forsamle sig igjen for den indtrædende Vinter; dette Andragende blev forkastet. Kularbeiderne i Ketley paa Hertugen af Sutherlands Godser have ogsaa nedlagt deres Arbeide og drage i store Hobe omkring i Landet. Beretningerne om den forestaaende Høst lyde i det Hele fra alle Landets Egne meget gunstige, Kornet er af god Beskaffenhed, men meget tyndt.
Ribe Stifts Adresseaviser, 1842-07-29
Blandinger. Den 3die Juli, Kl. 4 om Eftermiddagen, oplivedes Neapels skjønne Golf ved Ankomsten af den, til Levanten bestemte, franske Eskadre, under Admiral Hu gon. 8 Linieskibe af høi Bord, 4 Fregatter og et Dampskib gik, under Salt af alle deres Batterier, til Ankers i Havnen, for at forblive her i nogle Dage inden deres Afgang til Smyrna. For Prindsen af Jonville, der befinder sig ombord paa Fregatten "Belle Poule, havde man beredet en pragtfuld Modtagelse med glimrende Festligheder; men Prindsen har bedet sig forskaanet derfor, da han hellere ønskede at blive betragtet som simpel Fregat-Capitain under Admiral Hugens Befaling.
Ribe Stifts Adresseaviser, 1842-07-29
Den kgl. Vognleverandeur Andrews i London har paataget sig, indtil 1. September d. A. at forfærdige 40 Omnibusser, hver indrettet kun til 6 Personer og bestemte til at befare Landtungen ved Suez. De erholde en eiendommelig Bygningsmaade, med Hensyn til Orkenens dybe Sand.
Ribe Stifts Adresseaviser, 1842-07-29
Som et Beviis paa Jernbanernes Jndflydelse paa Omsætningen fortælles der fra Boston, at de Stude, som før ankom dertil efter 60 til 70 Dages Driven, og som kostede 90 til 100 Dollars pr. Stk., nu bringes dertil paa Jernbane i 4 Dage og koste 30 Dollars Stykket.
Ribe Stifts Adresseaviser, 1842-07-29
Et andet Blad fortæller derimod, at man i Newvork nylig har ladet to Jernbaner bortsælge ved Auction, den ene, der havde kostet 600,000 Dollars, for 4,600 Dl., og den anden, hvis Anlæg havde medtaget over en Million, for 4,500 Dollars. Kun een eneste Kjøber havde indfundet sig.
Ribe Stifts Adresseaviser, 1842-07-29
Forleden Dag kom hele Brügge i Bevægelse over følgende Begivenhed: J Nærheden af Staden sprang Vand-Reservoiret paa en af den ostender Jernbanes Lokomotiver, og da Maskinmesteren befrygtede, at der skulde skee Skade, naar der var for lidt Vand tilstede, saa lod han Dampen slippe ud; men nu sprang Jld risten, og i et Nu var Banen bedækket med Jld og Luften fyldt med Damp. Befrygtende en lignende Ulykke, som paa den mendoner Jernbane, løb alle Folk ud af Byen, for at see hvad der var skeet; men de Reisende slap denne Gang derfra med Skrækken og et ufrivilligt Dampbad.
Ribe Stifts Adresseaviser, 1842-07-29
Indenlandske Efterretninger. Prinds Christian af Glücksborg, som var afgaaet til St. Petersborg for i Hs. M. Kongens Navn at lykønske Ruslands Keiser til Sølvbryllupsfesten, er den 21. ds. ankommen fra St. Petersborg til Kiel, hvorfra han strax afreiste til Varde, for at træffe sammen med Hs. M. Kongen. - Landgreven af Hessen-Cassel, som fra Kbhavn er afreist til Baden i Wiesbaden, gaaer i August med Gemalinde til Rumpenheim, for der at tilbringe Resten af Sommeren. (O. T. A.
Ribe Stifts Adresseaviser, 1842-07-29
Foruden Geheimeetatsraad Adler og Familie er ogsaa General Scholten og Kammerherre Krieger ankommen til Badet i Kiesingen. (B. T.)
Ribe Stifts Adresseaviser, 1842-07-29
Under 19 ds. har Hs. Majest. tilladt Procurator ved Underretterne i Aalborg Stift, Landvæsens- og Tiendecommissair Carl Edvard Rotwitt, at aflægge den befalede Prøve i Høiesteret, for derefter, saafremt Prøven findes tilfredsstillende, at beskikkes til Advocat ved bemeldte Ret. (Det er denne Advocatur, som man havde ventet at see besat med Cand. Juris Orla Lehmann.) (Aalb. A.)
Ribe Stifts Adresseaviser, 1842-07-29
Privatbreve fra Kbhvn, omtale det som mulig, at Præsidenten i Høiesteret, Hs. Excellence Bornemann, vil søge sin Afskeed, som En af hans tænkelige Efterfølgere gjættes der paa Kammerherre Lowzow, Directeur for Toldkammeret. (Hp. A.) Banken er i denne Tid som beleiret, da det nu nærmer sig til Enden med Suppleringstiden. Besynderligt er det ogsaa, at man til denne betydelige Forretning kun har ansat to Dage om Ugen, Mandag og Torsdag, og det endda i det korte Tidsrum fra 101 om Formiddagen. Som en Følge heraf strømmer der en saadan Masse Mennesker til, at Mange, efter at have spildt det Meste af en Formiddag, maae gaae bort med uforrettet Sag, og anvende en Dag til for at faae deres Hverv udført. J det Hele skal der hidtil være indskudt et Actiebeløb af 3 Millioner, og man har forsikkret os, at der alene d. 18ds skal være indbetalt 625,000 Rbd. i Banken til Supplering. Pengemangelen er som Følge af disse store contante Jndbetalinger meget følelig, og Disconton er stegen til 8 Procent. (L. F. A.)
Ribe Stifts Adresseaviser, 1842-07-29
Vi have da faaet en Jmprovissator, hedder det fra Kbhavn, en Tydsker, Hr. Beermann. Han har anmeldt sin første Forestilling til d. 27de, og den vil sikkert blive talrigt besøgt, da en Jmprovisator er et hidtil ukjendt Særsyn hertillands. (O. T. A.)
Ribe Stifts Adresseaviser, 1842-07-29
Efter Forlydende agter Jfr. Ryge paa Grund af Giftermaal at tage sin Afsked fra Theatret, for hvilket hendes Afgang vil være et Tab, som ikke let vil kunne erstattes. (Aalb. A.)
Ribe Stifts Adresseaviser, 1842-07-29
Fra Rom skrives under 27. Juni, Thorvaldsen, vil for det Første ikke forlade os, da han før sin Hjemreise endnu vil fuldføre flere større Arbeider. Hans elskværdige danske Ledsagerinde (Fru Baronesse Stampe til Nyse) har forladt Rom, uden at hun har kunnet bevæge Mesteren til at reise tilbage med hende. Rom har en større tiltrækkende Kraft for ham, end Hendes Naade forudsatte, og Kunstnerne ere glade over, at det ikke er lykkedes hende at drage deres høit hædrede Veteran bort fra deres Kreds. Thorvaldsen, har nu ganske omarbeidet sin Gruppe: De tre Gratier, og der ere allerede fra flere Sider holdte saa mange Lovtaler over den, at der ikke bliver mere tilbage at sige om den. Tvende koldsale Statuer for Frue Kirke i Kbhavn, nemlig Apostlerne Andreas og Thaddæus, er nu opstillede i hans Atelier, og Alle strømme til, for at beundre dem. Man seer ham oftere beskjæftiget med at lægge den sidste Haand paa Marmorarbeider. Hans Bolig saavelsom hans Atelier ere fulde af Kister, der snart skulle føres til Kjøbenhavn med Orlogsfregatten Thetis."¬
Ribe Stifts Adresseaviser, 1842-07-29
J Landsbyen Holte i det nordostlige Sjælland er nylig begaaet et Mordforsøg. To Mandfolk og et Fruentimmer kom Natten til d. 27. Juni under et løst Paaskud ind i Stuen til to gamle Folk, lagde Haand paa dem, sloge dem med skarpe Stene og truede med Døden, hvis de ikke tauge stille, medens man plyndrede. At Truslerne havde været vel meente, sees af, at Manden, da Hjælp kom til, fandtes med ikke mindre end 11 Saar i Hovedet, hvoraf dog lykkeligviis intet var dødeligt. Allerede 3 Dage efter paagreb Politiet Røverne, der, efter at have udholdt et næsten 2 Dage og Nætter varende Forhør, omsider bekiendte. Fruentimmeret var den egentlige Leder i Forbrydelsen og meest haardnakket i at nægte. Hendes Kammerater er en forhenværende Livsfange, der benaadedes ved Kronningen, ved Navn Søren Nielsen, samt dennes Svoger Niels Bonsdorf. (Dv.)
Ribe Stifts Adresseaviser, 1842-07-29
Den af sine archæologiske Undersøgelser i England Skotland, Jrland og paa Øerne ved samme bekiendte Dr. Clement, en Friser af Fødsel, har i Jtzeh. Ugeblad leveret en Beretning om Gjennembrudet af Sandklitterne paa Amrum, der indeholder en stærk Opfordring til at skjænke denne Gjenstand alvorlig Opmærksomhed fra det Offentliges Side, da denne kun 1/4 Kvadratmiil store Ø er som et naturligt Dige for Vestkysten, idet den med sine Klitter og Sandbanker beskytter ikke alene den vigtige Ø Føhr og Halligerne, men ogsaa Fastlandsfrisernes Marskland, mod Havets Ødelæggelse. Amrums egen Marsk, der ligger paa Nordkysten og kun er af ringe Omfang, er den eneste Betingelse for denne fattige Sandøes Landbrug, men i de sidste 20 Aar har den ved Forsømmelse og Ligegyldighed været given til Priis for det vældige Hav. Sø og Marsk ere nu komne til at ligge i Niveau, og naar en ualmindelig Storm atter vækker Havets Kræfter vil Amrums Marsk begraves under Sandet, de nordlige Klitter sløifes, Fohringer Dybet gjennembrydes og Føhrs Marskland, Kystfrisernes Rigdom, opsluges. Havet vil derhos fuldkaste Yderdigerne for det gamle Bøking, Herred og de sydligere Landstrækninger, og true det indre Lavland med en uberegnelig Fare. For 20 eller 25 Aar siden var den nu forsvundne Klitstrækning 400 Fod lang og 100 Fod bred, nu er Amrum gjennembrudt, ikke paa eengang, men efterhaanden i Løbet af hiin Tid, i hvilken man kunde have forebygget Faren, men aldrig har tænkt derpaa, og endnu rører man ikke en Haand derfor. Jndtræder Stormfloden atter hyppigt og stærkt, da er der ingen Frelse; men vil Himlen skaane Landet i nogle Aar, kunde man udfylde Bruddet med Tang eller Søgræs, hvoraf Øen har et rigt Forraad, og at Søen forgiæves bryder sine Kræfter paa et saadant Tangdige, det seer man af Øen Wieringen i Zundersøen. Efter den erfarne Forfatters Forsikkring findes der imellem Øen Walchern og Skagen ingen bedre Havn, end Amrums, saaledes som Naturen dannede den efter Nordstrands Undergang, men giøres der Jntet forat beskytte Amrum, hvis vestlige Sandbanker siden Aarhundredets Begyndelse stedse ere blevne lavere og lavere, saa vil Straffen uundgaaelig ramme hele den sydlige Vestkyst af Slesvig og det slugende Hav tilsidst bruse tæt op til Landets høie Ryg"Ny Jyllandsp." fortæller, at en Gaardmand i Salling, Jacob Pedersen Tøndring, er i disse Dage indsat i Skive Arrest, som Meeneder. Forbrydelsen, der blev begaaet d. 23. Mai d. A., da han beedigede, "at han ikke havde voldeligen overfaldt Huusmand, Niels Christian Jessen af Tøndring d. 29. Mai 1840" er ham overført med ikke færre end 10 Vidner. Det er sjeldent, at slige Forbrydelser, der maaskee oftere, end man troer, udøves), blive opdagede. Efter Forlydende skal Kjøbm. og Borgerrepræsentant Hald i Skive have taget virksom Deel i den her omtalte Forbrydelses Opdagelse.
Ribe Stifts Adresseaviser, 1842-07-29
En sørgelig Begivenhed er passeret i Aarhuus d. 24. ds. 4 Søfolk vare i en Baad gaaede ud for at gjøre en Lysttour ned i Bugten, da Baaden pludselig sank. De 2de reddede sig ved Svømning, som dog var meget besværligt, da de havde den stærke Storm imod dem, den 3die sank nogle Favne fra Land og den 4de gik under med Baaden. (Aalb. A.)
Ribe Stifts Adresseaviser, 1842-07-29
Fra Pløen skrives under 13. ds. "De smaae Rigsbankskillemynter synes at have forladt os; i det mindste ere de ikke komne i Omløb. Derimod ere hertil for kort Tid siden indtrufne nogle hundrede Daler, nyprægede Tiskillingsstykker. J Begyndelsen saae man ogsaa skjævt til denne nye Mynt, men efterat man havde beseet den noget nøiere, forsonede man sig med den. Den bestaar af reent Sølv, uden Tilsætning er fuldvægtig, smuk og gaaer op i grov Kourant, saa at der altsaa ingen Grund er til at holde den borte."
Ribe Stifts Adresseaviser, 1842-07-29
En Fæster paa Thiele Gods blev for nogen Tid siden ved Viborg Amts Overpolitirets Dom anseet med nogle Dages Fængsel paa Vand og Brød, for under Hoveriets Udførelse at have været opsætsig imod Forvalteren og taget ham i Brystet. Nogle af de andre Fæstere vare imidlertid af den Formening, at Domfældte, for det af ham begaaede Retsbrud, var straffet for haardt, og for om muligt enten at bevirke Appel i Dommen eller ad Supplicationsveien at faae Straffen formildet, indfandt de sig, i Forening med Domfældte, Tirsdagen d. 14. d. M. i Viborg, Stiftamthuus, hvor den constituerede Amtmand, Baron de Bretton, imidlertid fandt sig foranlediget til at lade Stiftamthusets Porte besætte med Vag af Politiet, og enhversomhelst af de mødte Fæstere forhindre i igjen at begive sig bort derfra, forinden der var anstillet Forhør med samtlige de Mødte, hvorved det gik saa vidt, at En, der under Examinationen vægrede sig ved at svare, under Bevogtning af den ligeledes tilkaldte Herredsfoged, Landvæsenscommissair Rod, og to Politibetjente, blev ført til Arresten og deri indsat, ligesom ogsaa den domfældte Fæster blev belagt med Arrest. Dog blev Førstnævnte, efter kort Tids Forløb, igjen sat paa fri Fod. At de mødte Fæstere, hvis Hensigt ikke kan tænkes at have været anden, end ved en underdanigst Bøn at bevirke nogen Forandring eller Formildelse i den deres Med fæster overgaaede Dom, vare mere end forbausede over saadan Fremgangsmaade imod dem, er aldeles rimeligt, ligesom Adskillige i deres Harme derover udlode sig med at ville foredrage Sagen for Hs. Majestæt Kongen, under Sammes allerhøieste Nærværelse i Skive. Denne Jndspærring i Stiftamtmandsboligen og Examination vedvarede fra Kl. 10 om Formiddagen til 3-4 om Eftermiddagen. (Aalb. A.)J Nibe har i Natten til sidste Løverdag fundet Jldebrand Sted, om hvis Beskaffenhed der dog endnu ikke kan meldes noget Paalideligt, da Rygterne lyde forskjelligt og de nærmere Details endnu mangle, Jlden siges at være udbrudt hos forhenværende Kjøbmand Hedegaard, og 5 Steder skulle være lagte i Aske. (S. B.)
Ribe Stifts Adresseaviser, 1842-07-29
Fra Aalborg skrives under 25 Juli, Kl. 2 igaar Morges vaktes Jndvaanerne af Brandraabet og skjøndt dette ikke strax oplyste om Stedet, hvor Jlden var udbrudt - hvorved let megen skadelig Forvirring afstedkommes - viste sig dog snart Røgen fra Marenturisgaden, hvor Luerne allerede sloge ud af Gaarden med Pakhuse langs denne Gade om ad Stranden, som tilhører Kjøbmand J. M. Cohen og hvori tillige Kjøbmand C. Vogelsang havde Bopæl og Havneinspecteuren, Assessor Brink, sit Comptoir. Da Bindingsværket, foranlediget ved den lange Tørke, gav Jlden Næring, greb denne hurtigt om sig og Gaarden stod derfor, uagtet alle anvendte Anstrengelser, ikke til at redde, men nedbrændte aldeles, hvorimod en tilhørende Pakhuusbygning blev frelst. Ved den Magt, som Jlden havde faaet, kan man derimod kun takke Brandcorpsets vedvarende anstrengte Udholdenhed og den Raskhed, hvormed Slukningen lededes, at Jlden næsten tildeels bortholdtes fra Viinhandler M. Simonis tilstødende Gaard samt, uagtet Vinden bar stærkt paa og i høi Grad vanskeliggjorde Jldens Dæmpning, ligesaa bortvendtes fra den modsatte Side af Marenturisgade, hvorGuisterne og Heden allerede havde begyndt at fænge i Agent Møllers ligeoverfor beliggende og Viceconsul J. B. Kaarsbergs atter hertil stødende Gaard, der stode meget i Fare, og hvis Antændelse utvivlsomt vilde have havt et heelt tilstødende og tætsammenbygget Qvarteers Ødelæggelse til Følge. Fra Pakhusene i den brændende Gaard var man endnu itide saa heldig at redde en stor Deel Varer, hvoraf imidlertid meget beskadigedes. Paa Hr. Cohens Lager er i det Altonaiske Compagni tegnet Assurance for 30,000 Mk. Cour. Den afbrændte Gaard er assureret i Brandkassen for 6220 Rbd., dog vil det store Terrain den indtager, ingenlunde kunne bebygges for denne Sum. Hr. Vogelsang havde sine Effecter, hvoraf endeel reddedes, assurerede, hvorimod Hr. Brink mistede endeel uassurerede Gjenstande. Uagtet de overordentlige Anstrængelser, hvorved Hr. Simonys Gaard frelstes, brændte og ødelagdes dog den ene Sidebygnings Væg, ligesom ogsaa et paa Loftet lageret Parti Havre bedærvedes. Lignende Skade havde Jlden anrettet ved Agent Møllers Gaard i Marenturisgade. – Aarsagen til Jldens Opkomst kjendes endnu ikke, dog antages den, efter Sandsynlighed at være opstaaet i den af Hr. Vogelsang benyttede Stald. hvor Karlen oftere skal have havt den Uforsigtighed at gaae med tændt Pibe.
Ribe Stifts Adresseaviser, 1842-07-29
Overadvocat Locks Proposition til Stænderne om en Adskillelse mellem Kongerigets og Hertugdommernes Finantsforvaltning og Militairforvaltning faldt igjennem. (26 Stemmer mod og 17 for).
Ribe Stifts Adresseaviser, 1842-07-29
Ledige Embeder. Orbølle Sognekald paa Als, gammel Angivelse 285 Rd. (Opslaaet vacant d. 22. Juli.)¬
Ribe Stifts Adresseaviser, 1842-07-29
J Neumünster Amt er en Branddirecteur-Tieneste bleven ledig, hvormed er forbunden en aarlig Jndtægt af 320 Rbd. samt fri Befordring i Tienesteanliggender. For Oppebørsler ne bliver paa lovbefalet Maade at stille en Sikkerhed af 1,600 Rbd. Om denne Tjeneste kan igjennem Generalkommanden indgives allerunderdanigste Ansøgninger.
Ribe Stifts Adresseaviser, 1842-07-29
Ved den i Kbhavn d. 25, foretagne Trækning af Classelotteriets fjerde Classe udkom følgende Bagtal: 101, 134, 319 321, 337, 345, 361, 377 og 395. Den største Gevinst, 7,000 Rbd., faldt paa Amben 88266 (hos Fuldm. Klein i Kbhavn. 5,000 Rbd, faldt paa Amben 10-377, og 1,000 Rbd. paa hver af Amberne 35,250, 81209, 5280, 72213, 44244, 84337, 73,395 og 14255. Ved Tallotteriets 1541. Trækning i Kbhvn, udkom: No 65. 52. 6. 82. 14.
Ribe Stifts Adresseaviser, 1842-07-29
Ribe. D. 25. de om Aftenen Kl. omtrent 10 ankom Hs. Majest. Kongen hertil Byen. En Miil norden for Kongeaaen modtoges han af Toldpersonalet til Hest. Ved Gredstedbro var en meget stor, kostbar og smagfuld Æresport opreist af de slesvigske Beboere i det blandede Distrikt, og ved Byens Markeskiel rede henved 30 af Ribe Borgere Hs. Majest. imode. J Forstaden var Borgervæbningen opstillet og hilsede ham med et Hurra. Ledsaget af en stor Mængde Menneskeer kjørte Hs. Majest. under vedholdende Hurraraab gjennem de illuminerede Gader og steg af hos Stiftamtmanden, Hr. Kammerherre Grev v. Sponneck. Strax efter sin Ankomst viste Hs. Majest. sig i Salen, hvor en Mængde geistlige og verdslige Embedsmænd vare forsamlede til Kuur, og med sædvanlig Lethed henvendte Kongen sig med et Par Ord saagodtsom til alle de Tilstedeværende. Den følgende Dag besøgte Hs. Majest. Domkirken, hvor en stor Mængde Geistlige modtoge ham ved Indgangen, og hver en Plet i det umaadelige Rum var besat. Hs. Majestæt begav sig op i Choret, hvor Hs. Høiærværdighed Biskop Tage Müller holdt en Tale, i hvilken han i et ædelt Foredrag og med den samme Kraft og Værdighed, som bestandigt udmærker Hs. Høiærværdigheds hele Væsen og Adfærd, bød Hs. Majest. velkommen i den paa Minder saa rige By og navnligt i det majestættiske Tempel, dette herlige Minde om hvad Troen formaaer at udrette. Han berørte derpaa sit eget og Byens Haab om at Kirken snart atter maatte i sit Jndre gienspeile dens oprindelige ædle Stiil, takkede Hs. Majest. for hvad han dertil havde bidraget og endte med en Bøn for Hs. Maj. og Kongehuset. Da Talen var endt blev fra Orgelet afsungen Psalmen Nr. 437 med Akkompagnement af blæsende Jnstrumenter, efter en Melodi, komponeret af Hr. Organist Hansen. Derpaa besaae Hs. Majest. Kirken og Stiftsbibliotheket, og viste i det Hele megen Jnteresse for Kirkens Jstandsættelse.
Ribe Stifts Adresseaviser, 1842-07-29
Fra Domkirken begav Hs. Majest. sig over til Kathedralskolen, hvor tvende Sange, forfattede af Skolens Rektor, Hr. Professor Dr. Thorup, og hvoraf den ene var sat i Musik af Hr. Organist Hansen, bleve afsungne, den ene før, den anden efter Talen. Talen, som var paa Vers, blev holden af Professoren og behagede Hs. Majest, saa meget, at han udbad sig en Afskrivt deraf. Hs. Majest. takkede Rektoren og henvendte sig dernæst til Disciplene med nogle Ord, hvori han opfordrede dem til at lægge sig deres Foresattes Formaninger paa Hjærte, til at bestræbe sig for engang i Tiden at blive gode Borgere, Kongen og Fædrelandet hengivne Mænd, da skulde GudsVelsignelse og Kongens Paaskjønnelse blive deres Løn. Efter at Dimittenderne dernæst vare Hs. Majest. forestillede og han havde forespurgt sig om Disciplenes Flid og Opførsel, besaae Hs. Maj. Lokalet, henvendte sig endnu i Forbigaaende med et Par Ord til Lærerne og forlod endelig Skolen. Da Hs. Majestæt traadte ud paa Torvet var Borgervæbningen opstillet her og efter Presentationen af samme bevidnede Kongen den sin Tilfredshed, som fra Korpsenes Side blev besvaret med et levende Hurra. Hs. Majest. besøgte Trykt i Ribe hos Chr. sal. Hyphoff. dernæst Borgerskolen, med hvilken han fandt sig meget tilfreds, eftersaae derpaa Brandvæsenet og begav sig dernæst til Raadstuen, hvor han lod sig Regnskaberne forelægge, og ved at eftersee disse afgav han umiskjendelige Beviser paa sit hurtige og skarpe Blik samt paa det Greb Hs. Majestæt i saa høi Grad besidder, endogsaa paa Forretningernes Detail. Hs. Majest. besaae dernæst Arresterne og erklærede sig fuldkommen tilfreds med den Sysselsættelse, hvormed man beskjeftigede Fangerne. Under Hs. Majest. Besøg i Fængslerne forefaldt en lille rørende Scene, idet en Arrestantinde, en ung Pige, paa 19 Aar, som formedelst Barnefødsel i Dølgsmaal af Under- og Overretten er dømt fra Livet, ved Hs. Majests. Jndtrædelse kastede sig for hans Fødder, græd bitterligt og anraabte om Tilgivelse. Kongen var kjendeligt rørt og trestede hende med, at hun kunde stole paa Kongens Naade. Hs. Majest. begav sig derpaa til Cathrine Kirke og endelig til Hospitalet, med hvis Jndretninger han ligeledes fandt sig meget tilfreds, men meente, at det vilde være tilraadeligt, at de mandlige og kvindelige Patienter i Gale-Anstalten erholdt afsondrede Gaardspladse til Bevægelse i den frie Luft. Efter at Hs. Majest, saaledes havde beseet de fleste offentlige Jndretninger begav han sig atter til Stiftamtmandens Bolig, hvor han anvendte nogle Timer til at give Audients. Da denne var tilende tog Hs. Majest. til Taffelet, som af Stiftamtmanden var arrangeret paa Korsbrødregaard.
Ribe Stifts Adresseaviser, 1842-07-29
Her blev af Stiftamtmanden en Skaal udbragt for Hs. Maj. Kongen, af Biskoppen for Hs. Maj. Dronningen og af Borgermesteren for D. Kongl. Høiheder Kronprindsen og Gemalinde, Kongen bevidnede dem sin Tak, og erklærede sin fuldkomne Tilfredshed med den Tilstand, hvori han havde befundet Byen og dens offentlige Anstalter. Derefter hævedes Taffelet, og nogle Timer efter Hs. M. Hjemkomst overraskedes han af et Fakkeltog, som bragtes ham af en Deel af Byens Borgere og Embedsmænd og som med Musik i Spidsen og omringet af en talrig Sværm drog igjennem Gaderne og opstillede sig udenfor Stiftamtmandens Bolig. Efter at en Deputation havde erholdt Hs. Majestæts Tilladelse blev en Sang afsungen, efter hvis Slutning et flere Gange Gjentaget Hurra blev udbragt for Kongen. Hs. Majest. takkede paa egne og Dronningens Vegne, forsikkrede Byen om sine bedste Ønsker for dens Vel, at det vilde være ham en Glæde, atter en Gang at besøge Ribe og at han bestandigt skulde have den i venlig Erindring. Toget begav sig derpaa op paa Torvet, hvor Faklerne bleve kastede i en Bunke og omkring det antændte Baal blev derpaa musiceret, "Danmark deligst Vang og Vænge" afsungen og et Leve udbragt for gamle Danmark. Denne saavelsom den foregaaende Aften var Byen illumineret. Den følgende Dag gav Hs. Maj. atter Audients og efter at have besøgt Toldboden og Havnen forlod han Ribe. Udenfor Sønderport vare Borgerkorpserne opstillede, et ridende Korps af Byens Borgere ledsagede Hs. Maj. til Homlund, en Miil fra Byen, og her blev han modtaget af Amtmanden fra Haderslev.
Ribe Stifts Adresseaviser, 1842-07-29
10de Søndag efter Trinitatis prædiker i Domkirken Hr. Pastor Müller. J Cathrine Kirke Hr. Pastor de Thurab.
Ribe Stifts Adresseaviser, 1842-07-29
Tillæg til Ribe Stifts-Avis No. 86.
Ribe Stifts Adresseaviser, 1842-07-29
Fredagen den 29de Juli. 1842.